अमृतसर पुलिस ने मथुरा से पकड़े; कार से मिला जैमर और हथियार बरामद
Jaggu Bhagwanpuria Close Associate Arrest : Mathura In UP | Murder Snatchers  पंजाब की अमृतसर पुलिस ने जग्गू भगवानपुरिया गैंग के गैंगस्टरों को गिरफ्तार करने में सफलता हासिल की है। यह आरोपी अमृतसर में वारदातों को अंजाम देने के लिए उत्तरप्रदेश के मथुरा में जाकर छिप गए थे।
पंजाब की अमृतसर पुलिस ने जग्गू भगवानपुरिया गैंग के गैंगस्टरों को गिरफ्तार करने में सफलता हासिल की है। यह आरोपी अमृतसर में वारदातों को अंजाम देने के लिए उत्तर प्रदेश के मथुरा में जाकर छिप गए थे। पुलिस ने आरोपियों से हथियार और एक जैमर भी बरामद किया है। जिसे आरोपी अपनी गाड़ी में लगा कर पुलिस को गुमराह करते थे।
ACP अभिमन्यु राणा ने बताया कि मथुरा से पकड़े गए आरोपियों के नाम दीना नगर निवासी अभिषेक महाजन, तरनतारन निवासी परमदलीप सिंह और मथुरा निवासी सोनू गोस्वामी है। 22 मई को मकबूलपुरा एरिया में बलैनो कार में आए युवकों ने गोलियां चलाई थी। पुलिस ने घटना के बाद जांच शुरू की तो प्रयोग में लाई गई कार एक पुलिसकर्मी से ही मजीठा रोड पर स्नैच की गई थी।
पुलिस ने मामले की जांच बढ़ाते हुए दो युवकों को कुछ दिन पहले जम्मू से गिरफ्तार किया था। जिससे आरोपियों के सुराग मिलने शुरू हुए। पुलिस ने मथुरा का रुख किया और तीनों आरोपियों को पकड़ लिया। पुलिस ने इस मामले में अभी तक 7 लोगों को गिरफ्तार किया है, जबकि एक अन्य अभी फरार है।
जैमर से करते थे पुलिस को गुमराह
पुलिस ने दोनों आरोपियों से 2 पिस्टल बरामद की हैं। वहीं आरोपियों से एक जैमर भी बरामद किया गया। जिसे आरोपी अपनी कार में प्रयोग करते थे। इस जैमर के साथ 100 मीटर के एरिया में सभी मोबाइल व अन्य सिग्नल जाम हो जाते थे। आरोपी इसका प्रयोग पुलिस को गुमराह करने में करते थे।
परमदलीप के खिलाफ 9 मामले दर्ज
पुलिस ने बताया कि परमदलीप सिंह हार्ड कोर क्रिमिनल है। जिस पर पंजाब के विभिन्न थानों में 9 के करीब मामले दर्ज हैं। आरोपी के खिलाफ हत्या, हत्या प्रयास, स्नैचिंग व तस्करी आदि के मामले दर्ज हैं। आरोपी को पकड़ने के लिए पुलिस लंबे समय से प्रयास कर रही थी।